**Էլլի Լամբետի** (հուն․՝ Έλλη Λαμπέτη, իսկական անունը՝ Էլլի Լուկու (հուն․՝ Έλλη Λούκου), ապրիլի 13, 1926(1926-04-13), Vilia, Mandra-Eidyllia Municipality, Արևմտյան Ատտիկե, Ատիկա, Հունաստան - սեպտեմբերի 3, 1983(1983-09-03), Նյու Յորք շրջան, Նյու Յորք, Նյու Յորք, ԱՄՆ), հույն դերասանուհի։

Կենսագրություն
--------------

Լամբետին ծնվել է 1926 թվականին Հունաստանի Ատտիկե պատմական շրջանի Վիլիա գյուղում Կոստաս Լուկոսի և Անաստասիա Ստամատիի ընտանիքում։ Ունեցել է 6 քույր-եղբայրներ։ Նրա մորական պապը՝ կապիտան Ստամատիսը, ով Թեոդորոս Կոլոկոտրոնիսի հետ միասին 1821 թվականին, երբ ձևավորվում էր ժամանակակցի հունական դեմոկրատիան, կռվել է թուրքերի դեմ։ 1928 թվականին ընտանիքը տեղափոխվել է Աթենք։ 1941 թվականին ընդունվել է Մարիկա Կատոպուլիի անվան դերասանի մասնավոր դպրոց, որտեղ դառնալով առաջատար դերասան՝ վերցրել է Լամբետի ազգանունը, որով հանդես է եկել Գերհարդ Հաուպտմանի «Hanneles Himmelfahrt» ներկայացման մեջ։ 1945 թվականին առաջին ֆիլմերից մեկի՝ «Adoulotoi sklavoi» («Ապստամբելով ստրկության դեմ», 1946) նկարահանման ժամանակ հանդիպել է ապագա ամուսնուն՝ Մարիոս Պլորիտիսին։

1946 թվականին Լամբետին արդեն խաղում էր հայտնի ժամանակակից թատերական ռեժիսոր Կարոլոս Կունի մոտ։ Գլխավոր դերեր է մարմնավորել Թենեսի Ուիլյամսի «Ապակե գազանանոցը» (1946), Ժան Անույի «Անտիգոնե» (1947), Ֆեդերիկո Գարսիա Լորկայի «Արյան ամուսնություն» (1948) ֆիլմերում։

1950 թվականին Էլլի Լամբետին ամուսնացել է Մարիոս Պլորիտիսի հետ, սակայն երկու տարի անց ամուսնությունը խարխլվել է Դիմիտրիս Հորնի հետ կապի պատճառով։

1959 թվականին դերասանուհին երկրորդ անգամ ամուսնացել է ամերիկացի Ֆրեդերիկ Ուեյքմանի հետ։

Հետագա տարիներին պայքարել է քաղցկեղի դեմ։ Հաջողությամբ հանդես է եկել Թորնթոն Ուայլդերի «Ողջույն, Դոլլի» (1980), Մարկ Մեդոֆի «Լռության երեխաները» (1981) ներկայացումներում, սակայն առողջությունը վատթարացել է։ Մահացել է 1983 թվականին կոկորդի քաղցկեղից Նյու Յորքում, 57 տարեկան հասակում։

Ֆիլմեր
------

* «Ապստամբելով ստրկության դեմ (1946)
* «Ըստ վարքագծի» (1949)
* «Էլլադայի երեխաները» (1951)
* «Կեղծ դրամ» (1955)
* «Երջանկություն Աթենքում» (1956)
* «Սևազգեստ աղջիկը» (1956)
* «Վերջին սուտ» (1958)
* «Ոչնչություն» (1961)

Գրականություն
-------------

* Michel Demopoulos (dir.), Le Cinéma grec, Paris, Centre Georges Pompidou, coll. « cinéma/pluriel », 1995, 263 p. (ISBN 2858508135)

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  "ΕΛΛΗ ΛΑΜΠΕΤΗ (13 Απριλίου 1926 – 3 Σεπτεμβρίου 1983) - Kynourianet". *Kynourianet* (in հունարեն). 2015 թ․ սեպտեմբերի 3. Արխիվացված է the original 2016 թ․ սեպտեմբերի 10-ին. Retrieved 2016 թ․ հոկտեմբերի 10. `{{cite news}}`: Unknown parameter `|dead-url=` ignored (`|url-status=` suggested) (help)
3. ↑  "Элли Ламбети. «Мир глазами Элли»". *www.ilovegreece.ru*. Retrieved 2016 թ․ հոկտեմբերի 10.

Արտաքին հղումներ
----------------

* Էլլի Լամբետի Internet Movie Database կայքում
* Էլլի Լամբետիի մասին kinopoisk.ru կայքում

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Discogs · Internet Movie Database |
|  |
| 

|  Չափորոշչային վերահսկողություն |
| --- |
|  |
| BNF: 169928243 · GND: 120666391 · ISNI: 0000000455751768 · LCCN: n84020372 · NLG: 44296 · VIAF: 27144648222325415367 · WorldCat VIAF: 27144648222325415367 |

 |

 |